96/1947 Ú. l. I
Vyhláška ministra zahraničných vecí o uverejnení rozhodnutia československo-maďarskej Smiešanej komisie pre výmenu obyvateľstva č. 21 aj s dôvodmi.

96.
Vyhláška
ministra zahraničných vecí
zo dňa 1. novembra 1946
o uverejnení rozhodnutia československo-maďarskej Smiešanej komisie pre výmenu obyvateľstva č. 21 aj s dôvodmi.

Na základe rozhodnutia č. 18 československo-maďarskej Smiešanej komisie pre výmenu obyvateľstva, že dá publikovať všetky svoje rozhodnutia a to v reči slovenskej v „Úředním listě I“, v reči slovenskej a maďarskej v „Úradnom vestníku“ a v „Magyar Közlöny“, ako aj na základe rozhodnutia č. 21 pod IV, že súčasne s týmto rozhodnutím majú byť uverejnené aj jeho dôvody, vyhlasuje sa pripojené rozhodnutie č. 21 aj s dôvodmi tejto Smiešanej komisie, ktoré sú povinné vykonať obe vlády vzhľadom na ustanovenie čl. XI, ods. 3 Dohody medzi Československom a Maďarskom o výmene obyvateľstva, uverejnenej pod č. 145/1946 Sb.

Za ministra zahraničných vecí:
Zd. Fierlinger v. r.


Československo-maďarská Smiešaná komisia pre výmenu obyvateľstva vyniesla dňa 27. augusta 1946 na svojom 4. riadnom zasadnutí v Balatonlelle — na návrh finančnej znaleckej komisie predložený podlá ustanovení rozhodnutia č. 16 — toto konečné
rozhodnutie č. 21.
I.
K rozhodnutiu č. 16, čl. II, ods. 5.
(1) Vývoz platidiel, vkladných knižiek, splatných poistiek, šekov, akreditívov, zmeniek, t. j. všetkých cenných papierov, inkasovateľných v dobe vývozu alebo pred ním neprevádza sa ich skutočným prevezením cez štátnu hranicu ale poukazom ich protihodnoty spôsobom, na ktorom sa dohodnú obe cedulové banky.
(2) Z platidiel (hotovostí) môžu si presídlenci previesť cez štátnu hranicu sumu, ktorá sa určí osobitným rozhodnutím.
(3) Hodnoty uvedené v ods. 1 sa uložia v Československu i v Maďarsku u peňažného ústavu, ktorý určia zástupcovia cedulových bánk.
(4) Ak sa obe cedulové banky do 60 dní odo dňa vyhlásenia tohto rozhodnutia nedohodnú na úprave otázok, uvedených v ods. 1 a 3, rozhodne o nich Smiešaná komisia.
(5) Cenné papiere, cennosti a hodnoty, ktoré nespadajú pod ustanovenia ods. 1 a ustanovenia dekrétov prezidenta republiky č. 91/1945 a 95/1945 Sb., možno vyviesť bez obmedzenia v smysle článku VI, ods. 3 Dohody. Týmto ustanovením nie sú dotknuté devízové predpisy platné v oboch štátoch, a to až do ďalšieho rozhodnutia Smiešanej komisie.
II.
K rozhodnutiu č. 16, čl. II, ods. 4.
(1) Smiešaná komisia určí osobitným rozhodnutím, ktoré hnuteľnosti podliehajú predpisom o ochrane pamiatok historickej a umeleckej hodnoty (čl. VI, ods. 3 Dohody) a akým spôsobom Ba vykoná ich ocenenie. Toto nemá nijaký vplyv na vykonateľnosti rozhodnutia č. 16 a tohto rozhodnutia Smiešanej komisie.
(2) Hodnota presídlencami zanechaných historických a umeleckých pamiatok vyúčtuje sa — neodvisle od každého iného vyúčtovania — osobitne. Veriteľský štát môže použiť príslušné Baldo po 60 dňoch od jeho ustálenia na nákup voľného tovaru v dlžníckom štáte alebo môže žiadať o vyrovnanie v hotových peniazoch.
(3) Štát, na územie ktorého sa presídlenec presťahoval, je povinný vyrovnať pohľadávky presídlencov za zanechané historické a umelecké pamiatky.
III.
K rozhodnutiu č. 16., čl. III., ods. 5.
(1) V rámci všeobecného súpisu majetku, ktorý presťahovalec zanecháva, prevedú súpisové orgány — súčasne so všeobecným súpisom a na osobitnej vložke — podrobný súpis všetkých obhospodarovaných hnuteľnosti v smysle ods. 1, čl. III. rozhodnutia č. 16. Z hnuteľnosti, ktoré podliehajú v rámci obhospodarovacích predpisov odvádzacej povinnosti, treba spísať nie len tie, ktoré sa majú odviesť po dni súpisu, ale aj hnuteľnosti, ktoré do dňa súpisu už boly odvedené, ale ich protihodnota nebola vôbec alebo úplne vyrovnaná do dňa 22. júla 1946, alebo ak protihodnota bola vyrovnaná po tomto dni v rozpore s ustanovením prvej vety 5. ods. čl. III. rozhodnutia č. 16.
(2) Osobitná vložka ako aj soznam obhospodarovaných hnuteľností a soznam samozásobiteľských a kŕmnych dávok budú vydané osobitnými rozhodnutiami.
(3) Súpis sa vykoná osobitne u každého presťahovalca, ktorý v dobe súpisu vlastní nejaké obhospodarované hnuteľnosti (okrem samozásobiteľských a kŕmnych dávok), alebo ktorý v deň súpisu má pohľadávku z vykonanej povinnosti v smysle ods. 5, čl. III. rozhodnutia č. 16.
(4) Osobitná vložka obsahuje tieto údaje:
a) meno a bydlisko presťahovalca;
b) pomenovanie obhospodarovaných hnuteľnosti, patriacich presťahovalcovi, podľa druhov a ich množstva (váhy);
c) Jednotlivé ceny týchto hnuteľnosti podľa úradných cien platných v ČSR dňa 15. júla 1946, tento údaj sa uvedie až pri oceňovaní;
d) množstvo obhospodarovaných hnuteľnosti odvedených pred súpisom a vyplatenú za ne po 22. júli 1946 poťažne čiastočne vyplatenú pred 22. júlom 1946 (viď druhá veta, 1. ods. tohto článku);
e) potvrdenie príslušného orgánu o úradnom prevzatí zanechávaných obhospodarovaných hnuteľnosti.
(5) Osobitná vložka vyhotovuje sa v štyroch origináloch, prepisom na písacom stroji, alebo atramentovou tužkou s indigom. Prvý originál sa odovzdá československej složke, druhý maďarskej, tretí presídlencovi a štvrtý úradníkovi, preberajúcemu zanechávaný majetok presídlenca. Osobitnú vložku potvrdzujú vlastnoručným podpisom:
presťahovalec, československý a maďarský súpisový orgán a úradník preberajúci zanechávané hnuteľnosti.
(6) Protihodnota zanechávaných obhospodarovaných hnuteľností, ako aj nevyrovnané pohľadávky (čl. I, ods. 1 tohto rozhodnutia), tvoria záväzok príslušného štátu. Salda vyplývajúce zo vzájomného porovnania dlžnických súhrnov — oddelene od každého vyúčtovania — po 60 dňoch odo dňa jeho ustálenia veriteľský štát môže použiť na nákup voľného tovaru v dlžníckom štáte alebo môže žiadať vyrovnanie v hotových peniazoch.
(7) Štát, na územie ktorého presťahovalec sa presťahoval je povinný vyrovnať pohľadávky presťahovalcov za zanechané a obhospodarované hnuteľnosti.
IV.
Dôvody tohto rozhodnutia treba uverejniť spôsobom uvedeným v rozhodnutí č. 18.
Dôvody:
Smiešaná komisia uložila vo svojom rozhodnutí č. 16 finančnej znaleckej komisii, aby podala návrh na určenie podrobností ohľadom niektorých všeobecných ustanovení cit. rozhodnutia. Na návrh finančnej znaleckej komisie vydá Smiešaná komisia — viď enunciát — podrobnejšie úpravy k týmto ustanoveniam rozhodnutia č. 16.
Ad I. — K rozhodnutiu č. 16, čl. II., ods. 3.
K ods. 1. — Z finančno-hospodárskych dôvodov je nútne uplatniť vo verejnom záujme obmedzenia, ktoré sa však nedotýkajú práva presťahovalcov, zaisteného im v čl. VI. Dohody.
K ods. 2. — Obe složky súhlasia s prevezením určitej sumy v hotovosti potrebnej na živobytie na krátky čas, so zreteľom na sociálne momenty.
K ods. 4. — V záujme nerušeného prevedenia presídlenia bolo potrebné určiť obom cedulovým bankám lehotu, v ktorej sú povinné sa shodnúť ohľadom spôsobu transferu.
Bod 5., čl. I. vzťahuje sa iba na prebytok, ktorý nespadá pod obmedzenia spomenuté v bode 1 (čl. V., alebo pod obmedzenia v smysle dekrétov č. 91/1945 a 95/1945. Ohľadom vyhlásenia hodnôt spomenutých v bode 1. za voľné hnuteľnosti, ako aj ohľadom uvoľnenia na základe dekrétov č. 91/1945 a 95/1945 viazaných vkladov a iných hodnôt pokračovanie bolo v nedostatku jednomyseľnosti prerušené (§ 29, ods. 1. Rokovacieho poriadku). V enunciátu uvedené až do vynesenia príslušného konečného rozhodnutia Smiešanej komisie nedotýkajú sa devizových predpisov nateraz platných.
Ad II. — K čl. II., ods. 4. rozhodnutia č. 16.
Umelecké a historické pamiatky si vyžadujú osobitnej úpravy v smysle čl. VI. Dohody. So zreteľom na potrebu odbornej znalosti pri určení pojmu a pri vypracovaní zásad ocenenia, boly príslušné pamiatkové úrady vyrozumené na podanie, návrhu v stanovenej lehote.
Ináč sa poukazuje na presné ustanovenie enunciátu.
Ad III. — K čl. III., ods. 5. rozhodnutia č. 16.
Pri úprave tejto otázky vzala sa do úvahy mimoriadna situácia, existujúca v Maďarsku v súvislosti s vyrovnávaním protihodnoty za hnuteľnosti podliehajúce odvádzacej povinnosti. Kým v Československu bola vyrovnaná protihodnota hnuteľnosti, odvedených v predchádzajúcom hospodárskom roku, v Maďarsku bola úplne usporiadaná len čiastočne a časť, pokiaľ ide o protihodnotu nebola až podnes usporiadaná vôbec alebo len čiastočne, poťažne vypracovanie sa stalo vo forme pšeničných obligácií (buzakötvény). Vzhľadom nato, že vyrovnanie po 22. júli 1946, i keď úplne podľa maďarských právnych predpisov nezodpovedá ustanoveniam rozhodnutia č. 16., čl. III., ods. 5, podľa ktorých totiž majú byť použité ceny platné v Československu, bolo potrebné upraviť spísanie údajov tak, aby sa tieto vztahovaly aj na hnuteľnosti už odvedené, ale nevyrovnané alebo len čiastočne vyrovnané, ako aj na hnuteľnosti, ktoré sa odvádzajú pri súpise.
Ináč sa poukazuje na presné ustanovenia tejto časti enunciátu a — pokiaľ o celý enunciát — na zápisnice z porád a rokovaní Smiešanej komisie, konaných dňa 16., 17., 19., a 27. augusta 1946.
V Budapešti dňa 5. novembra 1946.
Za čs. složku:
Dr. Okáli v. r.
Dr. Záturecký v. r.
Za maďarská složku:.
Dr. Péchy v. r.
Berecz v. r.